Универзитет Св.Кирил и Методиј – Скопје

Факултет за информатички науки и компјутерско инжинерство – ФИНКИ

SkopjeMove

Изработиле:

Анастасија Стојкоска 201079

Филип Трајковски 201087

Беќир Фазли 191045

Тодоров Борис 191096

Ана Постоловска 201116

Апликацијата ќе биде направена за веб и е наменета да им помогне на корисници од секаква возраст во нивното пазарување, излегување, планирање патувања и општо во секојдневните потреби. На апликацијата ќе се прикажува мапа околу корисникот, користејки GPS за локацијата на корисникот. На мапата ќе може да бидат прикажани ресторани, паркови, маркети, спортски центри, кафе барови, амбуланти и слично. Корисникот ќе може да внесе во лентата за пребарување што му е од интерес на мапата во негова близина, а по добивање на резултатите на пребарувањето ќе може да селектира било кој објект од мапата и да добие информации за истиот. Информациите кои што ќе може да бидат прикажани ќе се работно време, адреса, линкови до социјални мрежи и слично. Апликацијата исто ќе има можност корисникот да разгледа и места од интерес и во други локации кои што не се во негова близина, доколку се на територијата на Скопје. Корисникот ќе има можност да побара навигација до објект на мапата кој што ќе го избере, како и да избере начин на транспорт. На мапата ќе бидат прикажани повеќе можни рути со избраниот начин на транспорт помеѓу кои ќе може корисникот да се одлучи. Системот ќе нуди и посебен интерфејс за оставање повратни информации и оцена на сервисот.

**Функционални барања**

- Најава на системот:

• Системот треба да им овозможи на корисниците да се регистрираат користејќи корисничко име, е-пошта и лозинка.

• Системот треба да им дозволи на корисниците да се регистрираат користејќи ги нивните сметки на Google.

• Системот треба да им дозволи на корисниците да се логираат на нивната сметка со внесување на нивната е-пошта и лозинка.

• Системот треба да им дозволи на корисниците да се логираат со нивните сметки на Google.

• Системот треба да им дозволи на корисниците да ја ресетираат лозинката со избирање „Ја заборавив лозинката“

• Системот треба да му прати линк за ресетирање лозинка на корисникот на неговата потврдена е-меил адреса.

- Функционалности на системот:

• Системот треба да има кориснички интерфејси за најава, главна страница, контакт.

• Системот треба да е достапен на македонски, англиски и албански јазик.

• Треба да постои лента за пребарување на врвот на главната страница.

• Системот треба да им овозможи на корисниците да внесуваат релевантни клучни зборови за објектите од интерес.

• Системот треба да им дозволи на корисниците да ја внесат посакуваната локација за пребарување објекти.

• Системот треба да им овозможи на корисниците да ја превземат нивната моментална локација.

• Треба да постои опција за земање на моменталната локација како посакувана локација за пребарување објекти.

• Системот треба да им овозможи на корисниците да го изберат саканиот начин на транспорт за да стигнат до нивната дестинација.

• Системот треба да прикаже различни рути по кои корисникот може да оди за да стигне до својата дестинација користејќи го избраниот начин на транспорт.

• Системот треба да ја предложи најкратката патека за корисникот да стигне до дестинацијата користејќи го избраниот начин на транспорт.

• Системот треба да обезбеди опција за корисникот да го смени саканиот начин на транспорт откако ќе се прикажат резултатите од пребарувањето.

• Системот треба да ја помни историјата на пребарувањата извршени од корисникот.

• Системот треба да му дозволи на корисникот да испраќа повратни информации преку формулар за контакт на страницата за контакт.

• Системот треба да овозможи посебно поле за внесување на нивото на задоволност од една до пет ѕвезди.

• Системот треба да му овозможи на корисникот да бира дали повратните информации што ги остава ќе бидат приватни или јавно достапни.

• Системот по пополнување на потребните полиња треба да му овозможи на клиентот да го испрати барањето при клик на копчето “Испрати”.

• Системот треба да овозможи преглед на веќе постоечките јавни повратни информации.

• Системот треба да има надлежен вработен кој ќе ги разгледува повратните информации.

**Нефункционални барања**

* Перформанси

• Системот треба да опслужува најмалку 1 милион корисници.

• Системот треба да поддржува повеќе од 2000 корисници истовремено.

• Системот треба да ги прикажува информациите на екранот за најмногу 3 секунда по наредбата.

• Системот треба да му овозможи на корисникот да може да се најави за помалку од 5 секунди.

• Системот треба да прикажува порака дека е паднат доколку по 15 секунди не ги прикажува информациите на екранот

* Сигурност

• Информациите треба безбедно да се пренесат на серверот без никакви промени во нив.

* Безбедност

• Системот мора да користи HTTPS протокол за безбедност.

• Системот мора да генерира резервна копија на податоци (backup) еднаш на секои 7 дена.

* Достапност

• Системот мора да биде достапен за 99,9% од времето во временски рок од 30 дена.

• Системот не смее да биде паднат повеќе од 1 час.

* Портабилност

• Системот мора да биде во согласност со најновите HTML стандарди.

• Системот мора да биде поддржан од сите веб пребарувачи без промени во однесувањето и перформансите.

* Употребливост

• Системот мора да може да се користи без предходна обука за негово користење.

• Стапката на грешка на корисниците кои испраќаат повратни информации преку интерфејсот за контакт не смее да надминува 5 проценти.

* Одржливост

• Компонентите од кои што е составен системот мора да бидат реискористливи.

* Доверливост

• При неочекуван пад, системот мора да ги врати податоците кои пред падот биле внесени од корисникот.